́ще пла́мень прія́лъ єсѝ, бра́те, и те́кши прише́лъ єсѝ во ѻ́бщее житіѐ, илѝ къ духо́вному ѻтцу̀, сегѡ̀ ра́ди а́ще поуча́емь єсѝ ѿ негѡ̀, илѝ ѿ подви́жничествующихъ съ тобо́ю бра́тій, ба́ней илѝ бра́шенъ, илѝ ины́хъ врачева́ній употреби́ти поко́я ра́ди, да не пріи́меши сіѐ: но при́снѡ угото́ванъ бу́ди къ поще́нію, къ ѕлострада́нію, къ воздержа́нію кра́йнѣйшему, да а́ще ѿ твоегѡ̀ ѡ гдс̑ѣ ѻтца̀ понужде́нъ бу́деши вкуси́ти ѿ трапе́зы, ѡбря́щешися ѻ́ному у̀бо послушли́въ, свою́ же во́лю нижѐ въ се́мъ творя̀: а́ще ли же не съ ра́достію те́рпиши, я̀же во́лею сотвори́ти не восхотѣ́лъ єсѝ, ѡбря́щешися душе́внѣ по́льзуемь